Brand by Wits-biblioteek, boeke beskadigMinstens 100 boeke is beskadig toe ‘n brand op 19 Oktober 2016 by die biblioteek van die Universiteit van die Witwatersrand gestig is Foto: African News Agency ŉ Deel van die biblioteek by die Universiteit van die Witwatersrand (Wits) is aan die brand gesteek, het die instansie Donderdag gesê. “Die brand is Woensdagmiddag gestig in die laaste gang van die tweede verdieping van die Wartenweiler-biblioteek. Minstens 100 boeke is beskadig,” het Shirona Patel, woordvoerder van die universiteit, gesê. “Veiligheidsbeamptes het bepaal die brand is met ŉ vlambare middel begin, wat moontlik in ŉ sak versteek was wat op die toneel gevind is. Die brand is vinnig geblus en ŉ hoëvlakondersoek is van stapel gestuur deur Wits-sekuriteit en die polisie.” Die polisie het die biblioteek afgesper.